
Informācija plašsaziņas līdzekļiem
2026. gada 5. oktobrī

Dalībai jaunā kultūras un pilsoniskās līdzdalības projektā izraudzītas 20 skolas
Dalībai Latvijas Nacionālā kultūras centra (LNKC) īstenotajā Eiropas Sociālā fonda Plus (ESF+) projektā “Kultūras norises kā pilsonisko līdzdalību veicinošs instruments” ir izvēlētas 20 skolas no visas Latvijas.
Dalībskolu saraksts pa reģioniem:
Kurzeme
· Brocēnu vidusskola (Saldus novads)
· Lapmežciema pamatskola (Tukuma novads)
· Liepājas Raiņa vidusskola (Liepājas valstspilsētas pašvaldība)
· Kuldīgas centra vidusskola (Kuldīgas novads) 
· Ventspils 4. vidusskola (Ventspils valstspilsētas pašvaldība)
Latgale
· MIKC Daugavpils Dizaina un mākslas vidusskola “Saules skola” (Daugavpils valstspilsētas pašvaldība)
· Rēzeknes tehnikums (Rēzeknes valstspilsēta)
· Vaboles pamatskola (Augšdaugavas novads) 
Rīga, Pierīga
· Babītes vidusskola (Mārupes novads)
· Carnikavas vidusskola (Ādažu novads)
· Jūrmalas Vaivaru pamatskola (Jūrmala valstspilsētas pašvaldība) 
· Rīgas 34. vidusskola (Rīgas valstspilsētas pašvaldība) 
· Salaspils pamatskola (Salaspils novads) 
Vidzeme
· Cēsu pilsētas Pastariņa sākumskola (Cēsu novads)
· Ernsta Glika Alūksnes valsts ģimnāzija (Alūksnes novads) 
· Gulbenes novada vidusskola (Gulbenes novads) 
· Madonas pilsētas vidusskola (Madonas novads) 
· Siguldas pilsētas vidusskola (Siguldas novads) 

Zemgale
· Iecavas pamatskola (Bauskas novads)
· Jelgavas Lielupes vidusskola (Jelgavas valstspilsēta) 

Kopumā dalībai projektā tika saņemti 44 skolu pieteikumi no 29 Latvijas pašvaldībām. 
ESF+ projekta “Kultūras norises kā pilsonisko līdzdalību veicinošs instruments” vadītāja Agnese Tambaka: “Pateicamies ikvienai skolai, kura spēja rūpīgāk ieskatīties savas skolas vai kopienas ikdienā, izaicinājumos un jautājumos, kurus nepieciešams risināt un nevajadzētu atstāt bez ievērības. Interese piedalīties projektā, kura mērķis ir stiprināt pilsonisko sabiedrību Latvijā un darīt to, iedvesmojoties no kultūras pieredzēm, ir labs sākums lielām idejām un darbiem!” 
Jau vēstījām, ka projekta gaitā katra no divdesmit dalībskolām, pieredzēs  dažādas kultūras norises – izrādes, izstādes, koncertus, filmas un citas –, pievērsīs uzmanību kādai skolā un/vai vietējā kopienā identificētai problēmai un izstrādās iespējamos risinājumus tās novēršanai.
 
Par projektu 
Projekta “Kultūras norises kā pilsonisko līdzdalību veicinošs instruments” mērķis ir attīstīt skolēnu kultūras izpratnes un izpausmes kompetenci un, kā resursu izmantojot kultūras norises, sekmēt aktīvu pilsonisko līdzdalību un spēcināt pilsonisko sabiedrību.  
Projekts paredz mērķtiecīgu atbalstu skolotājiem un kultūras norišu veidotājiem, veidojot savstarpēju izpratni un sadarbību. Īpašs uzsvars tiks likts uz labās prakses apkopošanu un nodošanu tālāk – gan nacionālā, gan starptautiskā mērogā. 
Projekts 4.2.3.3/1/25/I/002 “Kultūras norises kā pilsonisko līdzdalību veicinošs instruments” tiek līdzfinansēts no Eiropas Savienības līdzekļiem un tiek īstenots no 2025. gada 1. jūlija līdz 2029. gada 31. decembrim. 
Projekta kopējās attiecināmās izmaksas ir 1 918 966 EUR, no kurām 1 631 121 EUR ir Eiropas Sociālā fonda Plus (ESF+) finansējums, bet 287 845 EUR – valsts budžeta līdzfinansējums. 

Plašāk par projektu: 
https://latvijasskolassoma.lv/esfplus-projekts/ 
https://www.lnkc.gov.lv/lv/esf-projekts-kulturas-norises-ka-pilsonisko-lidzdalibu-veicinoss-instruments  
 
Papildu informācijai: 
Inga Bika 
Programmas “Latvijas skolas soma” un 
ESF+ projekta “Kultūras norises kā pilsonisko līdzdalību veicinošs instruments”  
eksperte komunikācijas jautājumos  
Latvijas Nacionālais kultūras centrs 
E-pasts: Inga.Bika@lnkc.gov.lv 
Tālr.: (+371) 26443166 

